‘อมตะ’หวั่นเสื้อแดง กดเป้ายอดขายที่ดิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “อมตะ” หวั่นเสื้อแดงฉุดเป้ายอดขายที่ดินปีนี้ 896 ไร่ ที่คาดว่าจะกลับไปดีเท่าปี 2551 
นายวิบูลย์ กรมดิษฐ์ ประธานเจ้าหน้าที่ปฏิบัติการ บริษัท อมตะ คอร์ปอเรชัน (AMATA) เปิดเผยว่า ยอดขายที่ดินในนิคมอุตสาหกรรมอมตะจะดีกว่าปี 2552 ที่ทำได้ 253.7 ไร่ และคาดว่ายอดขายจะกลับไปดีเท่าปี 2551 ที่ทำยอดขายได้ 896 ไร่ แต่ยังไม่ยืนยัน ขอรอดูหลังวันตัดสินคดียึดทรัพย์ 7.6 หมื่นล้านบาท วันที่ 26 ก.พ.นี้ หรือรู้ผลหลังไตรมาสแรก
ปัจจุบันอมตะมีที่ดินสะสม 1.4 หมื่นไร่ หากเศรษฐกิจและการเมืองกลับเข้าสู่ภาวะปกติสามารถพัฒนาขายได้ทันที
“ไม่แน่ใจสหรัฐจะฟื้นตัว ไทยยังเผชิญปัญหาการเมืองและมาบตาพุดที่บั่นทอนความเชื่อมั่นในการลงทุนของนักลงทุน” 
สิ้นปี 2552 มีรายได้ 2,095 ล้านบาท ลดลง 46% จากปี 2551 โดยยอดขายที่ดินทรุดฮวบครึ่งปีแรกขายได้เพียง 69 ไร่ และยอดขายดีขึ้นช่วงครึ่งปีหลัง ส่งผลให้สิ้นปีมีกำไรสุทธิ 319 ล้านบาท ลดลง 73% จากปี 2551 
นางสมหะทัย พานิชชีวะ ประธานเจ้าหน้าที่พัฒนาธุรกิจ อมตะ กล่าวว่า เดือน เม.ย. จะรับรู้รายได้จากบริษัท อมตะเพาเวอร์ ที่ถือหุ้นอยู่ประมาณ 14% ที่มีนัยสำคัญต่อการชี้นำทิศทางรายได้ 
นอกจากนี้ โครงการจัดตั้งเมืองวิทยาศาสตร์ในนิคมอุตสาหกรรม จะเสนอคณะรัฐมนตรีอนุมัติแพ็กเกจเมืองวิทยาศาสตร์ ปลายเดือน เม.ย.นี้ คาดว่าเปิดดำเนินการสาธารณูป โภคปลายปีนี้และก่อสร้างได้